recursal/SuperWikiNEXT-32B huggingface dataset:
Ο κωδικός **EINECS** (συντομογραφία του **European Inventory of Existing Chemical Substances**) αποτελεί έναν αριθμό που δίνεται και με τον οποίο καταγράφεται κάθε μία χημική ουσία που παρέχεται ή και χρησιμοποιείται για εμπορικούς σκοπούς στην Ευρωπαϊκή Ένωση από την 1η Ιανουαρίου του 1971 έως και την 18η Σεπτεμβρίου του 1981. Η λίστα δημιουργήθηκε βασιζόμενη της οδηγίας 67/548/EEC που αφορά τις ειδοποιήσεις σε συσκευασίες με επικίνδυνες ουσίες όπου οι σχετικοί πλέον αριθμοί EINECS είναι υποχρεωτικό να εμφανίζονται και να αναγράφονται σε αυτές.

Την 19η Σεπτεμβρίου του 1981, η λίστα αντικαταστάθηκε από την αντίστοιχη European List of Notified Chemical Substances (ELINCS). Πλέον όλες οι νέες ουσίες που εισάγονται στην ευρωπαική αγορά παρουσιάζονται με τον σχετικό τους αριθμό EINECS μετά το πέρας μετατροπής τους για την Ευρωπαϊκή Επιτροπή. Ο αριθμός ELINCS είναι εξίσου υποχρεωτικό να αναγράφεται σε συσκευασίες με τις αντίστοιχές τους ουσίες.

Ο αριθμός EC προτιμάται περισσότερο στις μέρες μας σε αντίθεση με τον μεταγενέστερό του αριθμό «EINECS/ELINCS», μα αυτό δεν πρέπει να συγχέεται με την επιτροπή αριθμών ενζύμων, πιο γνωστή και ως Enzyme Commission EC number.

Υπάρχουν γύρω στις 100.196 διαφορετικές ουσίες στους καταλόγους EINECS.

Η δημιουργία του
----------------

* Ο αριθμός EINECS είναι ένα σύστημα επταψηφίου αριθμού της μορφής 2XX-XXX-X ή 3XX-XXX-X, με έναρξή του το: 200-001-8.
* Ο αριθμός ELINCS είναι ένα σύστημα επταψηφίου αριθμού της μορφής 4XX-XXX-X, με έναρξή του το: 400-010-9.
* Ο αριθμός EINECS/ELINCS/EC δύναται να γραφεί με μία γενική μορφή παρουσίασης ως:

```
  NNN-NNN-R
  123-456-0EINECS
```

Όπου ο παράγων R αποτελεί το ψηφίο ελέγχου (check digit) και ο N αποτελεί έναν καθοριστικό αριθμό σειράς (sequential number). Το ψηφίο ελέγχου παράγεται από τον ακόλουθο μαθηματικό τύπο:

{\displaystyle {\frac {1N+2N+3N+4N+5N+6N}{11}}=Q+{\frac {R}{11}}}
Όπου το Q αποτελεί έναν ακέραιο που δεν λαμβάνεται υπόψιν στην συνέχεια.

Παραπομπές
----------

1. ↑  «EUR-Lex - 31967L0548 - EN - EUR-Lex». *eur-lex.europa.eu* (στα Αγγλικά). Ανακτήθηκε στις 4 Μαΐου 2023.

Εξωτερικοί σύνδεσμοι
--------------------

* EINECS Plus (EINE)
* (ESIS - European chemical Substances Information System)
* (EuroChem - European Portal for Chemistry)
Οι μνήμες **EEPROM** () είναι μία νεότερη εξέλιξη των μνήμων ROM. Οι μνήμες, σε αντίθεση με τις μνήμες RAM, διατηρούν τα περιεχόμενά τους και μετά την διακοπή της τροφοδοσίας τους. Μπορούν όμως να διαγραφούν και να επαναπρογραμματιστούν με νέες, ακόμη και πάνω στο κύκλωμα στο οποίο είναι τοποθετημένες.

Αντίθετα οι προγενέστερές τους μνήμες EPROM για να διαγραφούν, έπρεπε να αφαιρεθούν από το κύκλωμα στο οποίο ήταν τοποθετημένες και να τοποθετηθούν σε ειδικές συσκευές, όπου η διαγραφή γινόταν με υπεριώδη ακτινοβολία. Για το λόγο αυτό υπήρχε και ειδικό παράθυρο πάνω στο ολοκληρωμένο, το οποίο και αύξανε το κόστος του ολοκληρωμένου.
Οι μνήμες EEPROM μπορούν να προγραμματιστούν και να διαγραφούν αρκετές χιλιάδες, έως και μερικά εκατομμύρια φορές.
Σε μνήμες EEPROM γράφονται σήμερα τα προγράμματα λειτουργίας (firmware) πολλών ηλεκτρονικών ή ηλεκτρικών συσκευών (π.χ κινητών τηλεφώνων, τηλεοράσεων, στερεοφωνικών συγκροτημάτων, εγκεφάλων αυτοκινήτων, πλυντηρίων, το BIOS των υπολογιστών κ.α.).

Το γεγονός αυτό δίνει την δυνατότητα να γίνεται αναβάθμιση (upgrade) των προγραμμάτων αυτών με νεότερες εκδόσεις, που μπορεί να προσφέρουν επιπλέον λειτουργίες ή να αντιμετωπίζουν σφάλματα λειτουργίας (bugs) των προγενέστερων.
Το σημαντικό στις περιπτώσεις αυτές είναι, ότι την ενημέρωση αυτή μπορεί να την κάνει σε πολλές περιπτώσεις μόνος του ο τελικός χρήστης, χωρίς κανέναν ιδιαίτερο εξοπλισμό ή γνώσεις. Η διαδικασία αυτή δεν πρέπει να διακοπεί, διότι μπορεί η συσκευή να γίνει άχρηστη.
Μια νεότερη και οι ιδιαίτερα χρήσιμη παραλλαγή τους είναι οι μνήμες Flash EEPROM, οι οποίες κατασκευάζονται με μεγαλύτερες χωρητικότητες και μπορούν να χρησιμοποιηθούν σε πολλές εφαρμογές αντί των σκληρών δίσκων.

Σύγκριση με τις προγενέστερες μνήμες ROM, PROM και EPROM
--------------------------------------------------------

Οι μνήμες ROM είναι οι πρώτες μνήμες ημιαγωγών που κατασκευάστηκαν και διατηρούσαν τα περιεχόμενά τους και μετά την διακοπή της τροφοδοσίας (Non Volatile Memory). Αυτές προγραμματίζονται στο εργοστάσιο στα στάδιο της κατασκευής τους. Δεν είναι δυνατός ο προγραμματισμός τους από το χρήστη.

Οι μεταγενέστερες μνήμες PROM (Programmable ROM) μπορούσαν να προγραμματιστούν μία μόνο φορά από το χρήστη, με τη χρήση ειδικών συσκευών, που λέγονται προγραμματιστές PROM, αλλά δεν μπορούσαν να επαναπρογραμματιστούν. Δηλαδή εάν έπρεπε να αλλάξει το πρόγραμμα λειτουργίας μιας συσκευής ή τα δεδομένα, τότε η μνήμη έπρεπε να αντικατασταθεί με μία άλλη.

Τέλος όσα αφορούν τις μνήμες EPROM αναφέρθηκαν παραπάνω. Στο παράθυρο προγραμματισμού αυτών μνημών τοποθετούμε ένα αδιαφανές αυτοκόλλητο, ώστε να μην διαγράφονται τα περιεχόμενά τους από την υπεριώδη ακτινοβολία του περιβάλλοντος.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **EEPROM** |
Το κτίριο της Alternativa Televizija στη Μπάνια Λούκα.
Η **Alternativa Televizija**, συντομευμένη σε **ATV**, είναι βοσνιακός τηλεοπτικός σταθμός, του οποίου η έδρα βρίσκεται στη Μπάνια Λούκα, πρωτεύουσα της Σερβική Δημοκρατία της Βοσνίας, στη Βοσνία-Ερζεγοβίνη. Παρά το γεγονός πως το σήμα του εκπέμπει από τη Σερβική Δημοκρατία, η οποία είναι μία από τις δύο οντότητες που αποτελούν τη Βοσνία-Ερζεγοβίνη, η Alternativa Televizija, η «Εναλλακτική Τηλεόραση», έχει ως στόχο την παροχή ανεξάρτητης και ακριβούς ενημέρωσης, καθώς και ποιοτικής ψυχαγωγίας.

Ιστορία
-------

Η Alternativa Televizija ιδρύθηκε τον Σεπτέμβριο του 1996, μετά το πέρας του Πολέμου της Βοσνίας-Ερζεγοβίνης. Εκείνη την περίοδο, το κανάλι δεν διέθετε παρά μονάχα μερικούς υπαλλήλους, ενώ το πρόγραμμά του ήταν διάρκειας, μόλις, δύο ωρών ημερησίως. Τον Ιούνιο του 1997, κατέστη ιδιωτική εταιρεία εγγεγραμμένη σύμφωνα με τα ισχύοντα νομικά πλαίσια, με άδεια του Υπουργείου Ενημέρωσης της Σερβικής Δημοκρατίας. Το κανάλι σταδιακά αύξησε τα ποσοστά τηλεθέασής του, καθώς και τα τεχνικά του μέσα, με αποτέλεσμα, το 2001, να έχει καταστεί ως το δεύτερο σημαντικότερο κανάλι της Σερβικής Δημοκρατίας και το τέταρτο ολόκληρης της Βοσνίας-Ερζεγοβίνης.

Δείτε επίσης
------------

* Πολιτισμός της Βοσνίας και Ερζεγοβίνης

Παραπομπές
----------

1. ↑  (Αγγλικά) «Alternativna televizija Banja Luka – Alternative Television Banja Luka». *www.media-diversity.org*. Ιστοσελίδα του Media Diversity Institute. Ανακτήθηκε στις 27 Απριλίου 2010.
2. ↑  (Σερβικά) «Istorijat». *www.atvbl.com*. Ιστοσελίδα της Alternativa Televizija. Ανακτήθηκε στις 27 Οκτωβρίου 2010.

Εξωτερικός Σύνδεσμος
--------------------

* (Σερβικά) Επίσημη ιστοσελίδα της ATV

|  |  |
| --- | --- |
| 

|  |
| --- |
| * Πύλη:Βοσνία-Ερζεγοβίνη
* Πύλη:Τηλεόραση
 |

 |
Το **Am Fenster** είναι επιτυχία του (τότε) ανατολικογερμανικού συγκροτήματος της ροκ City. Κυκλοφόρησε το 1977 και έγινε χρυσός δίσκος. Η σύνθεση είναι του 1974. Θεωρείται ως ένα από τα πιο αντιπροσωπευτικά κομμάτια της ροκ μουσικής, και ιδίως της ανατολικογερμανικής σκηνής.

Ιστορικό
--------

Ήταν το 1974 όταν ο βουλγαρικής καταγωγής Γκεόργκι Γκόγκοβ και ο Κλάους Σέλμκε πειραματίζονταν με τη μουσική των δημοτικών τραγουδιών της Βουλγαρίας. Ο Γκόγκοβ έπαιζε βιολί, ενώ ο τραγουδιστής Έμιλ Μπογκντάνοβ διάβαζε την ποιητική συλλογή *Versuch es mit der kleinen Liebe* της Γερμανίδας ποιήτριας Χίλντεγκαρντ Μαρία Ράουχφους (1918–2000), που περιείχε τους στίχους *Am Fenster*. Η μουσική έδεσε με τους στίχους και οι City άρχισαν να παίζουν το τραγούδι στις συναυλίες τους. Η δισκογραφική τους εταιρεία όμως αρνήθηκε να το ηχογραφήσει, διότι είχε μεγάλη διάρκεια επτά λεπτών, και επιπλέον καινοτομούσαν με τη χρήση βιολιού που δεν συνηθίζονταν τότε. Ο Μπογκντάνοβ αυτομόλησε από την Ανατολική Γερμανία και πήγε στη Σουηδία. Αντικαταστάτης του στο συγκρότημα έγινε ο Τόνι Κραλ, ο οποίος έκανε πρόβα το τραγούδι, το ηχογράφησε μόνος του, και έστειλε κασέτες σε ραδιοφωνικούς σταθμούς. Το κομμάτι έγινε αμέσως μεγάλη επιτυχία και τελικά κυκλοφόρησε ως σινγκλ το 1977, και ως μάξι σινγκλ το 1978. Στην Αθήνα έγινε γνωστό από πειρατικό ραδιοσταθμό (ραδιοφωνία "Moonflowers) που το έπαιζε όλη την ημέρα (σήμα έναρξης/λήξης εκπομπής) και έγινε ανάρπαστο.

Θέσεις στα τσαρτς
-----------------

* 1977: Νο 2 της χρονιάς στην Ανατολική Γερμανία

Βραβεύσεις
----------

* 1978: χρυσός δίσκος στην Ελλάδα (κατά άλλους το 1981)
* 1987: χρυσός δίσκος στη Γερμανία (κατά άλλους το 1979)

Κυκλοφορίες
-----------

### Singles

* 1977: *Am Fenster* (Amiga)
* 1977: *Am Fenster* (Telefunken)
* 1978: *Am Fenster* (EPIC, Ελλάδα)
* 1987: *Am Fenster* (Teldec)

### Άλμπουμ

* 1978: *Am Fenster* στο *Am Fenster* (Amiga)
* 1978: *Am Fenster* στο *City I* (Telefunken)
* 1978: *Am Fenster* στο *City I* (EPIC)
* 1980: *Window* στο *Dreamer* (Amiga)
* 1981: *Window* στο *Dreamland* (Teldec-Pool)
* 1981: *Window* στο *Dreamland* (EPIC)

Πηγές
-----

* Thomas Otto: *City – Am Fenster.* Schwarzkopf & Schwarzkopf, Berlin 1997, ISBN 3-89602-123-0
Η **ERGO** είναι όμιλος ασφαλιστικών εταιρειών που ανήκει στην Munich Re. Ιδρύθηκε το 1997 και έχει έδρα το Ντίσελντορφ. Η ERGO είναι ένας από τους μεγαλύτερους ασφαλιστικούς ομίλους στην Ευρώπη. Λειτουργεί σε περισσότερες από 30 χώρες, ειδικά στην Ευρώπη και την Ασία. Στην Ευρώπη, η ERGO ισχυρίζεται ότι είναι ο νούμερο 1 στους τομείς ασφάλισης υγείας και νομικών εξόδων, ενώ στην εγχώρια αγορά της Γερμανίας είναι μεταξύ των ηγετών της αγοράς. Έχει πάνω από 40.000 εργαζόμενους πλήρους απασχόλησης. Με έσοδα ύψους 18 δισ. ευρώ, η ERGO προσφέρει διάφορα είδη ασφαλιστικών και λοιπών υπηρεσιών. Η ERGO και οι εταιρείες της ισχυρίζονται ότι έχουν 40 εκατομμύρια πελάτες, εκ των οποίων 20 εκατομμύρια στη Γερμανία. Η Munich Re κατέχει μερίδιο 99,69% της ERGO.

Ιστορία
-------

Η ERGO Group AG δημιουργήθηκε στα τέλη του 1997 από τη συγχώνευση της Victoria Holding AG και της Hamburg-Mannheimer AG. το τελευταίο εξελίχθηκε από την εταιρία ασφάλισης ζωής του Αμβούργου-Mannheimer-Gruppe της Αμβούργου-Mannheimer Versicherungs-AG.

Κύριες δραστηριότητες
---------------------

Ο όμιλος ERGO είναι μία από τις μεγαλύτερες γερμανικές ασφαλιστικές εταιρείες. Οι δραστηριότητές του περιλαμβάνουν την ασφάλεια ζωής, την ασφάλιση υγείας, την ασφάλιση ζημιών και ασφάλισης αστικής ευθύνης, ασφάλιση νομικής προστασίας, ταξιδιωτική ασφάλιση και χρηματοπιστωτικές υπηρεσίες. Οι κύριες δραστηριότητες του ομίλου επικεντρώνονται σε ιδιώτες πελάτες, εταιρικά συνταξιοδοτικά συστήματα και μεσαίου μεγέθους επιχειρήσεις. Στην Ευρώπη, η ERGO είναι η πρώτη στον τομέα της ασφάλισης υγείας και νομικών εξόδων. στην εγχώρια αγορά της Γερμανίας η ERGO ισχυρίζεται ότι ανήκει στους ηγέτες της αγοράς σε όλες τις επιχειρηματικές δραστηριότητες.

Εξωτερικοί σύνδεσμοι
--------------------

* ergo.com
ο Μπλεκ, από το πενάκι του Sartoris
**Esse G. Esse** ήταν ομάδα τριών διάσημων Ιταλών καλλιτεχνών κόμικς, που από τα μέσα έως τα τέλη του προηγούμενου αιώνα κυριάρχησαν στο χώρο των εικονογραφημένων εκδόσεων της χώρας τους. Το όνομα της ομάδας προήλθε από τα αρχικά γράμματα των επωνύμων των συντελεστών της. 

Οι *Giovanni Sinchetto* (1925-1989), *Darrio Guzzon* (1926-2000) και *Pietro Sartoris* (1926-1989) συνεργάσθηκαν για πρώτη φορά το 1950, όταν για τις εκδόσεις *Torelli* δημιούργησαν το χαρακτήρα "*Kinowa*" με τη βοήθεια του σεναριογράφου *Lavezzolo*. 

Σύντομα, ακολούθησαν οι αυτόνομες δημιουργίες τους "*Capitan Miki*" (1951) και "*Il Grande Blek*" (1954) από τις εκδόσεις "*Araldo*". 

Το 1965 συνεργάσθηκαν με τις εκδόσεις *CEPIM* ( του *G. L Bonelli*) και έδωσαν ζωή στους χαρακτήρες "*Alan Mistero*" (που κυκλοφόρησε και στη Γαλλία με τον τίτλο "*Ombrax*") και "*Il Commandante Mark*" (για τη Γαλλία "*Cap’tain Swing*").

Πηγές
-----

* "*Ο Μπλεκ και οι άλλοι, οι χάρτινοι ήρωες του Στέλιου Ανεμοδουρά*" (Νίκος Δημ. Νικολαΐδης-Γιώργος Πολ. Παπαδάκης, έκδοση "Περιοδικός Τύπος", 2007).

Εξωτερικοί σύνδεσμοι
--------------------

* Αρχειοθετήθηκε 2021-02-26 στο Wayback Machine. (Ιταλικά)
* (Αγγλικά)
Η λατινική φράση ***de jure*** (από τις λατινικές λέξεις de (από) και jus-juris, της 3ης κλίσης, ουδέτερο, αφαιρετική jure (νόμος, δίκαιο), ελληνική προφορά «ντε γιούρε») σημαίνει «εκ του νόμου» ή «εκ του δικαίου». Στη νομοθεσία, συχνά σημαίνει «αυτό που επιβάλλεται από το δίκαιο ή το νόμο ή γενικά το ηθικά ορθό».

Χρησιμοποιείται συχνά σε αντίθεση με το *de facto*, το οποίο σημαίνει «κατά την πραγματικότητα», όταν γίνεται αναφορά σε θέματα νόμου, κυβέρνησης, ή καταστάσεων. Όταν χρησιμοποιείται σε νομικό περιεχόμενο, το *de jure* επισημαίνει αυτό που λέει ο νόμος, ενώ το *de facto* επισημαίνει εκείνο που συμβαίνει στην πράξη.

Παραδείγματα φράσεων
--------------------

1. Η χώρα ανεξαρτητοποιήθηκε *de facto* (στην πράξη) με επανάσταση αλλά, για να ενταχθεί στον Οργανισμό Ηνωμένων Εθνών, πρέπει να αναγνωρισθεί και *de jure* (κατά το νόμο) από μερικές ακόμη χώρες. 

2. Μπορεί να ζείτε χώρια από πέρυσι αλλά, όσο δεν προχωράτε στο διαζύγιο για να επισημοποιήσετε τον χωρισμό *de jure*, εξακολουθείτε να είστε παντρεμένοι και κατά συνέπεια η ερωτική σχέση σας με τρίτο πρόσωπο μπορεί να χρησιμοποιηθεί νομικά εναντίον σας ως «εξωσυζυγική σχέση».

Παραπομπές
----------

1. ↑  «Definition of de jure | Dictionary.com». *www.dictionary.com* (στα Αγγλικά). Ανακτήθηκε στις 27 Μαΐου 2020.
2. ↑  «de-facto\_2 adverb - Definition, pictures, pronunciation and usage notes | Oxford Advanced Learner's Dictionary at OxfordLearnersDictionaries.com». *www.oxfordlearnersdictionaries.com*. Ανακτήθηκε στις 27 Μαΐου 2020.
3. ↑  «Legal English: "De Facto/De Jure" - Blog | @WashULaw». *onlinelaw.wustl.edu* (στα Αγγλικά). 28 Δεκεμβρίου 2012. Ανακτήθηκε στις 27 Μαΐου 2020.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **de jure**  |
Το ***De gustibus non est disputandum***, ή ***de gustibus non disputandum est*** είναι λατινικό ρητό που σημαίνει «Σε θέματα γούστου, δεν μπορεί να υπάρχουν διαφωνίες» (κυριολεκτικά «σε θέματα γεύσης και χρωμάτων δεν μπορεί να υπάρξει αντιδικία»). Το συμπέρασμα είναι ότι η προσωπική προτίμηση του καθενός είναι μια απλώς υποκειμενική γνώμη που δεν μπορεί να είναι σωστή ή λάθος, επομένως δεν πρέπει ποτέ να αντιμετωπίζονται σαν να ήταν. Μερικές φορές η φράση επεκτείνεται ως *De gustibus et coloribus...* αναφερόμενη σε γεύσεις και χρώματα. Το ρητό είναι αρχαία ρωμαϊκή παροιμία. Η κειμενική προέλευση του είναι άγνωστη και αποτελεί θέμα συζήτησης.

Η φράση αναφέρεται λανθασμένα στην Πράξη Ι του έργου του Άντον Τσέχοφ, *Ο Γλάρος*. Ο χαρακτήρας Σαμράγιεφ το συνδυάζει με τη φράση *de mortuis nil nisi bonum* (στην εναλλακτική μορφή: *de mortuis, aut bene aut nihil*: «για τους νεκρούς να μην λες τίποτα, αν δεν είναι καλό»), με αποτέλεσμα το «de gustibus aut bene, aut nihil», «ας μην ειπωθεί τίποτα για τη γεύση παρά μόνο το καλό».

Δείτε επίσης
------------

* Κατάλογος λατινικών φράσεων

Παραμπομπές
-----------

1. ↑  "De gustibus non est disputandum". *The New Dictionary of Cultural Literacy*, Third Edition. 2002
2. ↑  "de gustibus non est disputandum". *Merriam-Webster Online Dictionary*.
3. ↑  Chekhov, Anton (1997). «Introduction». *The Seagull*. trans. by Stephen Mulrine. London: Nick Hern Books Ltd. σελίδες xvii. ISBN 1-85459-193-2.
Ο **Τόκιο (Tokio)** είναι αρκετά μεγάλος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,95. Ανακαλύφθηκε το 1900 από τον Ιάπωνα αστρονόμο Σιν Χιραγιάμα, ο οποίος όμως δεν μπόρεσε να προσδιορίσει την τροχιά του, και έτσι ο αστεροειδής χάθηκε. Ανακαλύφθηκε και πάλι το 1902 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Μετά τον υπολογισμό της τροχιάς του έγινε δυνατός ο προσδιορισμός της θέσεώς του στο παρελθόν και από αυτόν η ταύτισή του με το ουράνιο σώμα που είχε ανακαλύψει ο Χιραγιάμα. Τότε ο Σαρλούα πρότεινε στον Χιραγιάμα να τον ονομάσει και εκείνος του έδωσε το όνομά της πόλης από όπου τον είχε ανακαλύψει.

Φυσικά χαρακτηριστικά
---------------------

Η μέση διάμετρος του Τόκιο υπολογίσθηκε σε 82,8 χλμ. (από δεδομένα του IRAS), οι διαστάσεις του σε 85 x 60 χλμ. (από επιπρόσθηση που παρατηρήθηκε από την Ιαπωνία στις 18/2/2004), ενώ η μάζα του εκτιμάται σε 593 τρισεκατομμύρια τόνους για μέση πυκνότητα 2 gr/cm³. Ο φασματικός τύπος του είναι **M** (μεταλλικός), ενώ το άλβεδό του είναι 0,068 (από δεδομένα του IRAS). Ο Τόκιο περιστρέφεται γύρω από τον εαυτό του μία φορά κάθε 20 ώρες, μία αρκετά αργή περιστροφή για αστεροειδή. Η μέση θερμοκρασία στην επιφάνειά του εκτιμάται σε 100 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000498.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 497 Ίβα | 498 Τόκιο | 499 Βενουσία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
8η χιλιετία π.Χ. | **7η χιλιετία π.Χ.** | 6η χιλιετία π.Χ.

Τζιαχού σύμβολα από το 6600 π.χ, Χενάν, Κίνα

Γεγονότα
--------

Κατά τη διάρκεια της 7η χιλιετία π.Χ. , η γεωργία εξαπλώνεται από την Ανατολία στα Βαλκάνια .

Ο παγκόσμιος πληθυσμός ήταν ουσιαστικά σταθερός σε περίπου 5 εκατομμύρια ανθρώπους, που ζουν κυρίως διάσπαρτα σε όλη την υδρόγειο σε μικρές ζώνες κυνηγών-τροφοσυλλεκτών. Στις αγροτικές κοινότητες της Μέσης Ανατολής , η αγελάδα ήταν εξημερωμένα και η χρήση της κεραμικής έγινε κοινή, εξαπλώνεται στην Ευρώπη και τη Νότια Ασία , και το πρώτο μέταλλο (χρυσό και χαλκό) στολίδια έγιναν.

Σημαντικά πρόσωπα
-----------------

Εφευρέσεις και ανακαλύψεις
--------------------------
**Aleka's Attic** ήταν μια εναλλακτική folk/rock μπάντα από το Γκέινσβιλ,της Φλόριντα, που σχηματίστηκε από τον Ρίβερ Φοίνιξ και την αδελφή του Rain.

Ιστορία
-------

Το αρχικό line up των Aleka's Attic  του περιλαμβάνονται από τoν Ρίβερ ως τραγουδιστή και κιθαρίστα, η μικρότερη αδελφή του Rain τραγουδούσε, αλλά, σε αντίθεση με πολλές λανθασμένες αναφορές, δεν παίζει πλήκτρα στο συγκρότημα (αν και το έκανε παίζοντας διάφορα κρουστά, όπως το ντέφι); Josh McKay ήταν ο μπασίστας,ο Josh  Greenbaum, φίλος του Ρίβερ από τη Φλόριντα, ήταν ο ντράμερ.

Ο Ρίβερ είχε μια διετή συμφωνία με την Island Records για να αναπτύξουνε το συγκρότημα και να καταγράψουν ένα εμπορεύσιμο άλμπουμ, το οποίο δεν είχε καταφέρει σε αυτό το διάστημα, λόγω του Ρίβερ ο οποίος έπαιζε σε ταινίες. Έτσι Island Records , διατηρεί την επιλογή να συνεχίσει ή να μην επιλέξει τη συμφωνία με βάση την μη-εμπορευσιμότητα του Ρίβερ για  νεότερο υλικό. Ο Ρίβερ, στη συνέχεια, αποφάσισε να καταγράφει ένα άλμπουμ ανεξάρτητα για το συγκρότημα.

Η ομάδα διαλύθηκε τον Απρίλιο του 1992. River Phoenix αργότερα ξεκίνησε η νέα μπάντα Blacksmith, όπως φαίνεται εδώ σε μια παράσταση , ως εναρκτήρια πράξη για τον Μπιλ Κλίντον / Γκορ εκστρατεία σε Gainesville, Φλόριντα, τον Οκτώβριο του 1992.

Κυκλοφoρημένα κομμάτια
----------------------

* Η ομάδα πούλησε τραγούδια μεταξύ του 1989 και του 1990 με τα τραγούδια  "Goldmine", "Too Many Colors", "Across The Way" και "Blue Period".
* "Across The Way", η οποία γράφτηκε από τον Ρίβερ και τον Josh McKay , συμπεριλήφθηκε το 1989 στο άλμπουμ *Tame Yoyrself από την PETA ,προς όφελος των ζ'ωων.*
* "Note To A Friend", χαρακτηρίζει του Ρίβερ φίλος Michael "Flea" Balzary των Red Hot Chili Peppers στο μπάσο, κυκλοφόρησε το 1996 κατάρτιση "Για την Υπεράσπιση Των Ζώων: Volume II"
* Το τραγούδι "Too Many Colors", ηταν το ακυκλοφόρητο soundtrack από την ταινία "το Δικό Μου Αϊντάχο",το 1991 ταινία με πρωταγωνιστή τον River Phoenix και τον Κιάνου Ριβς, σε σκηνοθεσία Gus Van Sant.

Τραγούδια
---------

* Alone
* We Elope Below
* Beloved Bliss Is...
* Dog God
* Get Anything
* Note To a Friend
* Safety Pins and Army Boots
* Scales and Fishnails
* Senile Felines
* You're So Ostentatious
* Άλλοι
* Goldmine
* In The Corner
* Dunce Blue
* Period Popular Thinks
* Too Many Colors
* Where I'd Gone
* Across The Way

Παραπομπές
----------

1. ↑  Sky, Phoenix. «manager Alekas Attic». *YouTube*. Alekas Attic/SPinc. Ανακτήθηκε στις 5 Σεπτεμβρίου 2015.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 141058900
* LCCN: no2002089271
* ISNI: 0000 0000 9564 1214
* MusicBrainz: e423d2df-ad70-4c7a-9803-5b2843457ca6

 |

 |
Μια γυναίκα κοκκινίζει και καλύπτει το πρόσωπό της.
Το **ερύθημα** (κοινώς **κοκκίνισμα**) είναι το κοκκίνισμα του προσώπου ενός ανθρώπου που προκαλείται από ψυχολογικούς λόγους.   Συνήθως είναι ακούσιο και πυροδοτείται από συναισθηματικό άγχος που σχετίζεται με αμηχανία, ντροπαλότητα, φόβο, θυμό ή ρομαντική διέγερση.

Το έντονο κοκκίνισμα συναντάται σε άτομα που παρουσιάζουν κοινωνικό άγχος κατά το οποίο βιώνουν ακραίο και επίμονο άγχος στο πλαίσιο κοινωνικών περιστάσεων.

Περιγραφή
---------

Το κοκκίνισμα είναι έντονο και εκτείνεται στο μεγαλύτερο μέρος του σώματος. Το ιδιοπαθές κρανιοπροσωπικό ερύθημα είναι μια ιατρική πάθηση κατά την οποία ένα άτομο κοκκινίζει έντονα με ελάχιστη ή καθόλου πρόκληση. Τα άτομα που έχουν κοινωνική φοβία είναι ιδιαίτερα επιρρεπή στο ιδιοπαθές κρανιοπροσωπικό ερύθημα.

Δείτε επίσης
------------

* Ενδοσκοπική θωρακική συμπαθεκτομή

1. ↑  «Blushing». *nhs.uk* (στα Αγγλικά). 3 Οκτωβρίου 2018. Ανακτήθηκε στις 2 Ιουνίου 2021.
2. ↑  «blushing». *Inspire Students* (στα Αγγλικά). Ανακτήθηκε στις 2 Ιουνίου 2021.
Το λογότυπο
Το **.biz** είναι ένας γενικός τομέας ανώτατου επιπέδου (gTLD) στο σύστημα ονοματοδοσίας του Διαδικτύου. Προορίζεται για την καταχώρηση τομέων που θα χρησιμοποιηθούν από τις επιχειρήσεις. Το όνομα είναι μια αφηρημένη γραφή της πρώτης συλλαβής της αγγλικής λέξης *business.*

Τον Δεκέμβριο του 2009 ο τομέας είχε 2.015.740 εγγεγραμμένους τομείς.

Ιστορία
-------

Το .biz δημιουργήθηκε για να ανακουφίσει κάποια από τη ζήτηση για ονόματα τομέα στον τομέα .com και να παράσχει μια εναλλακτική λύση για τις επιχειρήσεις των οποίων το προτιμώμενο όνομα τομέα στο .com είχε ήδη καταχωριστεί από άλλο μέρος. Δεν υπάρχουν συγκεκριμένα νομικά ή γεωγραφικά προσόντα για την καταχώριση ενός ονόματος τομέα .biz, με την εξαίρεση ότι πρέπει να είναι για "καλή πίστη" ή για εμπορική χρήση. Δημιουργήθηκε το 2001 μαζί με αρκετούς άλλους τομείς ως πρώτη παρτίδα νέων gTLD που εγκρίθηκε από τον ICANN για την επέκταση του συστήματος ονομάτων τομέα εξαιτίας του αυξημένου ενδιαφέροντος για το ηλεκτρονικό εμπόριο στα τέλη της δεκαετίας του 1990. Το TLD διαχειρίζεται η NeuStar και οι καταχωρίσεις υποβάλλονται σε επεξεργασία μέσω διαπιστευμένων καταχωρητών.

Χρήση
-----

Στις 23 Ιουνίου 2008 στην 32η Διεθνή Δημόσια Συνάντηση του ICANN στο Παρίσι, το μητρώο biz ανακοίνωσε ότι είχε ξεπεράσει επίσημα δύο εκατομμύρια εγγραφές παγκοσμίως.

Στα τουρκικά, το biz σημαίνει «εμείς» και χρησιμοποιείται σε ορισμένες τοποθεσίες, όπως το turkleriz.biz (Είμαστε οι Τούρκοι) και το fenerliyiz.biz (Είμαστε οπαδοί της Fenerbahçe).

Παραπομπές
----------

1. ↑  ZookNIC, History of gTLD domain name growth
2. ↑  «ICANN .biz Registration Restrictions».
3. ↑  «Neustar press release».
Η **Τίρα** (*Thyra*) είναι ένας αρκετά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,51. Ανακαλύφθηκε το 1871 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίσιγκαν (ΗΠΑ), και έλαβε το όνομα της συζύγου του βασιλιά της Δανίας Γκορμ του πρεσβυτέρου.

Φυσικά χαρακτηριστικά
---------------------

Η μέση διάμετρος της Τίρα είναι 79,8 χλμ. Η μάζα της εκτιμάται σε 530 τρισεκατομμύρια τόνους. Η μέση επιτάχυνση της βαρύτητας στον ισημερινό της Θύρας εκτιμάται σε 2,2 cm/sec², δηλαδή η βαρύτητα εκεί είναι 440 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 42 m/sec.

Ο φασματικός τύπος της Τίρα είναι άγνωστος. Το γεωμετρικό άλβεδό της είναι 0,275 και η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.

Η Τίρα περιστρέφεται γύρω από τον εαυτό της μία φορά κάθε 7 ώρες και 14,5 λεπτά. Η μέση ταχύτητά της καθώς περιφέρεται γύρω από τον Ήλιο ανέρχεται σε 19,1 km/sec (68.900 χιλιόμετρα την ώρα).

Παραπομπές
----------

1. ↑  *JPL Small-Body Database*. 2000115.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 114 Κασσάνδρα | 115 Τάιρα | 116 Σιρόνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Το ***Akropolis Express*** ήταν σιδηροδρομική σύνδεση μεταξύ Μονάχου και Αθήνας. Διοργανώθηκε από κοινού από την υπηρεσία των γερμανικών κρατικών σιδηροδρόμων, την υπηρεσία Αυστριακών Ομοσπονδιακών Σιδηροδρόμων (ÖBB), τον Γιουγκοσλάβικο Σιδηρόδρομο (JZ) και τον Οργανισμό Σιδηροδρόμων Ελλάδος (ΟΣΕ) και έφτανε στο Μόναχο μέσω Φίλλαχ , Λιουμπλιάνας , Ζάγκρεμπ, Βελιγραδίου, Σκοπίων και Θεσσαλονίκης από την Αθήνα. Στη Γερμανία το εξπρές τρένο που χρησιμοποιήθηκε ταξινομήθηκε υπό τον αριθμό Zugnummern D 290/291. Στην Αυστρία και τη Γιουγκοσλαβία το "Ακρόπολις Εξπρές" ήταν ταξινομημένο υπό το είδος Εξπρές (Ex).

Ιστορία
-------

Το "Ακρόπολις Εξπρές" ιδρύθηκε το 1967 ως συμπλήρωμα στην ήδη υπάρχουσα από το 1963 διαδρομή από / προς Ντόρτμουντ, με την εισαγωγή νέων αμαξοστοιχιών.

Στο τραίνο οι επιβάτες κάθονταν σε βαγόνια με καθίσματα, ενώ για τον ύπνο υπήρχαν και οι κουκέτες πρώτης θέσης. Μέχρι τα μέσα της δεκαετίας του 1970 οι κλινάμαξες και τα κλινοθέσια οχήματα αναλήφθηκαν από την JŽ. Τα βαγόνια με καθίσματα καλύφθηκαν ως επί το πλείστον από την DB και την JŽ στη δεκαετία του 1970, με μόνο τα βαγόνια της DB να περνούν στην Ελλάδα. Στη δεκαετία του 1980 , ο ΟΣΕ ανέλαβε ένα μέρος των βαγονιών. Το Akropolis Express ήταν, μετά το *Hellas-Express* και το Istanbul-Express, η σιδηροδρομική σύνδεση με την μακρύτερη διαδρομή στη Δυτική Γερμανία.

Με την έναρξη των Γιουγκοσλαβικών πολέμων το 1991, η σιδηροδρομική σύνδεση καταργήθηκε.

Διάδοχος
--------

Για τους ταξιδιώτες από τη Γερμανία και την Αυστρία από το 1993 και έπειτα δεν είναι πλέον δυνατή η άμεση σύνδεση με την Ελλάδα. Κάποιος ταξιδιώτης θα έπρεπε να αλλάξει τρένο τουλάχιστον μία φορά. Από τον Φεβρουάριο του 2011, η διασυνοριακή σιδηροδρομική μεταφορά επιβατών προς και από την Ελλάδα μπήκε στο πλαίσιο ενός προγράμματος συνολικής αναδιάρθρωσης. Ωστόσο, από τον Μάιο του 2014 καταγράφονται πάλι διεθνείς διαδρομές στις διαδρομές του τρένου προς τη Σόφια, τα Σκόπια και το Βελιγράδι.

Διαδρομή
--------

Στα δρομολόγια του 1978-1979, σε αντίθεση με τα περισσότερα τρένα μεγάλης απόστασης προς την Ελλάδα, στην Γιουγκοσλαβία, δεν χρησιμοποιούσε την κύρια ηλεκτροφόρα γραμμή μεταξύ Βελιγραδίου και Σκοπίων μέσω Νις , αλλά τη λιγότερο ανεπτυγμένη γραμμή μέσω του Κόσοβο Πόλιε, μια σιδηροδρομική διασταύρωση δυτικά της Πρίστινα, την πρωτεύουσα του Κοσσυφοπεδίου. Η διαδρομή μέσω του Νις εξυπηρετούσε ακόμη, τα τρένα από/ προς τη Βουλγαρία, την Τουρκία, και το Hellas-Express το οποίο ταξίδευε προς Ντόρτμουντ.

Σύνδεσμοι
---------

* Η "Ακρόπολις" στο σιδηροδρομικό forum www.drehscheibe-online.de
* Φωτογραφίες των βαγονιών της αμαξοστοιχίας

Λογοτεχνία
----------

* Δημήτρης Μαργαριτόπουλος: Akropolis Express, Εκδόσεις Κοχλίας 2004 ISBN 9608228875

Παραπομπές
----------

1. ↑  «vagonWEB  » Wagenreihungen » 1989 » JŽ Ex » Ex 290 Akropolis». *www.vagonweb.cz* (στα Γερμανικά). Ανακτήθηκε στις 11 Οκτωβρίου 2017.
2. ↑  «trains-worldexpresses.com». *trains-worldexpresses.com*. Ανακτήθηκε στις 11 Οκτωβρίου 2017.
3. ↑  «Umwege gen Griechenland» (στα γερμανικά). *Die Zeit*. 1992-06-12. ISSN 0044-2070.. Ανακτήθηκε στις 2017-10-11.
4. ↑  «TrainOSE». *www.trainose.gr* (στα Αγγλικά). Ανακτήθηκε στις 11 Οκτωβρίου 2017.
Η **115 Πτέρυγα Μάχης** (115 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 115 ΠΜ εδρεύει στην Αεροπορική Βάση Σούδας στον κόλπο της Σούδας, ενώ τμήμα της χρησιμοποιούν οι δυνάμεις των ΗΠΑ.

Ιστορία
-------

Η ιστορία της ξεκινάει το 1958, με τη συγκρότηση της 115 Σμηναρχίας Μάχης. Έκτοτε έχει αναδιοργανωθεί ορισμένες φορές, σε συνδιασμό με την ανανέωση των αεροσκαφών.

Έμβλημα
-------

Κύριο στοιχείο του εμβλήματος της 115 Πτέρυγας Μάχης είναι ο Μινώταυρος, πλάσμα της αρχαιοελληνικής μυθολογίας. Στην κορυφή του θυρεού υπάρχει το ρητό *ΑΡΕΤΑ ΔΙΑ ΜΟΧΘΩΝ ΒΑΙΝΕΙ (Η αρετή επιτυγχάνεται με μόχθους)*. Το έμβλημα διαμορφώθηκε το 1979.

Διάρθρωση
---------

Η επιχειρησιακή διάρθρωση της 115 Πτέρυγας Μάχης είναι η εξής:

* 115 Πτέρυγα Μάχης (115 ΠΜ), με έδρα τη Σούδα
	+ 343 Μοίρα «Αστέρι»
	+ 340 Μοίρα «Αλεπού»
	+ Mοίρα Εκπαίδευσης Αέρος Εδάφους (ΜΕΑΕ)

Παραπομπές
----------

1. ↑  Αθανασόπουλος Αλ. Άγγελος. «Τα «μυστικά» της Σούδας». Το Βήμα. Αρχειοθετήθηκε από το πρωτότυπο στις 2 Μαΐου 2011.
2. 1 2  115 Πτέρυγα Μάχης Αρχειοθετήθηκε 2016-10-27 στο Wayback Machine. anaxaitisi.gr

Εξωτερικοί σύνδεσμοι
--------------------

* Επίσημος ιστότοπος
Το λογότυπο με το όνομα της σειράς στα Ιαπωνικά

To ***Dash Kappei*** (ιαπωνικά: ダッシュ勝平, Χέπμπορν: *Dasshu Kappei*) είναι ιαπωνικό manga του Νομπόρου Ροκούντα, το οποίο δημοσιεύθηκε το 1980 στην εβδομαδιαία ανθολογία μάνγκα *Weekly Shōnen Sunday* σε 158 κεφάλαια (17 τόμοι). 

Το 1981, η εταιρεία τηλεοπτικών παραγωγών *Tatsunoko Production* δημιούργησε, με βάση το μάνγκα, μια σειρά άνιμε 65 επεισοδίων, σε σκηνοθεσία του *Masayuki Hayashi*, για το κανάλι *Fuji TV*, όπου προβλήθηκε από τον Οκτώβριο του 1981 έως τον Δεκέμβριο του 1982. Στην Ελλάδα, ελληνική μεταγλώττιση ιταλικής εκδοχής του άνιμε προβλήθηκε για πρώτη φορά από το Channel 9 Αττικής και Θεσσαλονίκης, εξ ου και η διαφορά στα ονόματα των χαρακτήρων. Στην Κύπρο, προβλήθηκε από το Plus TV.

Κριτική
-------

Η σειρά αποτέλεσε αντικείμενο επικριτικών σχολίων από το ΕΣΡ και την Αρχή Ραδιοτηλεόρασης Κύπρου, λόγω σκηνών όπου ο Τζίτζι σηκώνει τις φούστες των συμμαθητριών του.

Παραπομπές
----------

1. 1 2  «Απολογούνται για τον Σφουγγαράκη». *Skai.gr*. ΣΚΑΪ. 17 Δεκεμβρίου 2007. Ανακτήθηκε στις 22 Σεπτεμβρίου 2019.
2. ↑  Κολοβός, Μάριος (25 Ιανουαρίου 2017). «10 ΠΑΙΔΙΚA ΠΟΥ ΒΛΕΠΑΜΕ ΟΙ ΕΙΚΟΣΑΡΙΔΕΣ». *Eponymous View*. Αρχειοθετήθηκε από το πρωτότυπο στις 16 Οκτωβρίου 2019. Ανακτήθηκε στις 1 Οκτωβρίου 2019. Τότε που [...] Channel 9 κυνηγούσαν τη μερίδα του λέοντος στο παιδικό πρόγραμμα.
3. ↑  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 16 Νοεμβρίου 2019. Ανακτήθηκε στις 16 Νοεμβρίου 2019.
Το ***Darlingtonia californica***, που ονομάζεται επίσης **κρίνος της κόμπρας**, είναι γένος σαρκοφάγων φυτών που ανήκουν στην οικογένεια Sarraceniaceae που περιλαμβάνει τέσσερα είδη.

Κατανομή
--------

Ενδημικό στη βόρεια Καλιφόρνια και το Όρεγκον, αναπτύσσεται σε βάλτους και τρεχούμενα νερά. Είναι ασυνήθιστο φυτό λόγω της σπανιότητάς του στο πεδίο.

Περιγραφή
---------

Ο «κρίνος κόμπρα» είναι μοναδικός στο ότι δεν παγιδεύει το νερό της βροχής στην κανάτα του, αλλά το ρυθμίζει μέσα του αντλώντας το από τις ρίζες του ή διώχνοντάς το όπως χρειάζεται. Τα φύλλα του δεν παράγουν πεπτικά ένζυμα, αφού τα κύτταρα που απορροφούν την τροφή είναι πανομοιότυπα με τις ρίζες του εδάφους, βασιζόμενα σε συμβιωτικά βακτήρια.

Το άνθος είναι μωβ κιτρινωπό και αναπτύσσεται περίπου στο ίδιο μήκος με το στέλεχος, με πέντε πράσινα σέπαλα που είναι μακρύτερα από τα πέταλα με κόκκινες φλέβες.

Για την καλλιέργειά του είναι απαραίτητο το υπόστρωμα να μην ξεπερνά ποτέ τους 20 Cº, αφού οι ρίζες του είναι πολύ ευαίσθητες στη θερμότητα.

Πρέπει να ποτίζεται από πάνω 2 φορές την εβδομάδα με πολύ κρύο νερό.

Κρίνος της κόμπρας.

Ιδιότητες
---------

Χρησιμοποιείται στην Καλιφορνέζικη ανθοθεραπεία, για να βοηθήσει άτομα που νιώθουν δυσθυμία, με αποσύνδεση από τις ενστικτώδεις πτυχές του εαυτού τους ή που φοβούνται ακόμη και αυτές, ενισχύοντας τη σωματική ζωτικότητα.

Ταξινομία
---------

Το *Darlingtonia californica* ανακαλύφθηκε το 1841 από τον βοτανολόγο William Dunlop Brackenridge. Το 1853 περιγράφηκε από τον John Torrey και δημοσιεύτηκε στο *Smithsonian Contributions to Knowledge* 6(4): 5–7, pl. 12. 1853.

Ετυμολογία
***Darlingtonia***: γενική ονομασία που δόθηκε προς τιμήν του βοτανολόγου William Darlington (1782-1863).

***californica***: γεωγραφικό επίθετο που παραπέμπει στην τοποθεσία του στην Καλιφόρνια.

Ο *Κρίνος της κόμπρας* προέρχεται από την ομοιότητα των σωληνοειδών φύλλων του με το κεφάλι μιας κόμπρας εκτροφής. Τελειώνει με ένα διχαλωτό, κίτρινο ή μοβ πρασινωπό φύλλο που μοιάζει με κυνόδοντες φιδιού.

Συνωνυμία
* *Chrysamphora californica* (Torr.) Greene

Παραπομπές
----------

1. ↑  Error: no `|id=` number specified when using {{IUCN}}
2. ↑   .  Missing or empty `|title=` (βοήθεια) «Αρχειοθετημένο αντίγραφο». Αρχειοθετήθηκε από το πρωτότυπο στις 23 Νοεμβρίου 2010. Ανακτήθηκε στις 25 Ιουνίου 2022. CS1 maint: Unfit url (link)
3. ↑   .  Missing or empty `|title=` (βοήθεια)
4. ↑  *Darlingtonia californica* en *The Plant List*

Εξωτερικοί Σύνδεσμοι
--------------------

* Drosophyllum: Asociación Española de Plantas Carnívoras
* The Carnivorous Plant Society - Darlingtonia californica
* Darlingtonia State Natural Site
* Beautiful photography and extensive information about Darlingtonia
* Botanical Society of America, *Darlingtonia californica* - the Cobra Lily
To **Datsun 15** ήταν ένα αυτοκίνητο πόλης, που κατασκεύαζε η ιαπωνική αυτοκινητοβιομηχανία Datsun, από τον Μάιο του 1936 έως τον Απρίλιο του 1937. Αντικατέστησε το Datsun 14 και αντικαταστάθηκε από το Datsun 16. Ο ακριβής αριθμός των Datsun 15 που παρήχθησαν δεν είναι γνωστός, ωστόσο γνωρίζουμε ότι συνολικά εξήχθησαν εκτός συνόρων 87 οχήματα.

Εκδόσεις
--------

Ακολουθώντας την παράδοση των προηγούμενων μοντέλων, το Datsun 15 ήταν διαθέσιμο σε Phaeton, Sedan, Roadster και Van εκδόσεις, καθώς και σε μια έκδοση μικρού φορτηγού Truck. Όπως και το Datsun 14, η σεντάν εκδοχή ήταν ιδιαίτερα συνηθισμένη ως ταξί την εποχή εκείνη.

Σχεδίαση
--------

Σχεδιαστικά, το Datsun 15 είχε αρκετές διαφορές σε σχέση με το Datsun 14, και αυτό γιατί μεταξύ άλλων χρησιμοποιήθηκε ένα νέο σασί. Το αμάξωμα του Datsun 15 ήταν αισθητά μακρύτερο, έχοντας φτάσει στα 3.187 χιλιοστά, με αποτέλεσμα να μακρύνει και το μεταξόνιο, και για την ακρίβεια από τα 1.980 χιλιοστά ανέβηκε στα 2.005 χιλιοστά. Αυτή η αύξηση του μήκους μεταφράστηκε, επίσης, και σε επιπλέον χώρο για την καμπίνα των επιβατών.

Μία ακόμα σχεδιαστική αλλαγή υπήρξε στην μπροστινή γρίλια του Datsun 15, η οποία ήταν σχεδόν κάθετη, σε αντίθεση με τα παλαιότερα μοντέλα των οποίων η γρίλια είχε μια μικρή κλίση. Διαφορά είχαμε όμως και στην εξωτερική διακόσμηση του αυτοκινήτου, αφού λόγω τον προετοιμασιών για τον επερχόμενο πόλεμο η εύρεση και εισαγωγή υλικών ήταν εξαιρετικά δύσκολη. Έτσι τα χρωμιωμένα μέρη μειώθηκαν, με την εμπρός γρίλια να παίρνει το χρώμα του αμαξώματος, με εξαίρεση το περίγραμμά της και μερικές εσωτερικές γραμμές.

Κάτι ανάλογο συνέβη και στον λαγό-μασκότ της εταιρείας, ο οποίος αντικαταστάθηκε από έναν νέο λαγό, πιο απλής σχεδίασης και με μεγαλύτερα αυτιά. Επίσης, αλλαγή είχαμε και στους αεραγωγούς του Datsun 15. Στο Datsun 14 οι αεραγωγοί ήταν 16 μικρές οπές σχεδόν κάθετες στο πλαϊνό του καπό, ενώ στο Datsun 15 αντικαταστάθηκαν από 5 μεγάλους αεραγωγούς, οι οποίοι ήταν οριζόντιας διάταξης και είχαν δυο χρωμιωμένες λωρίδες να τους διαχωρίζουν.

Σημαντική λεπτομέρεια είναι ότι το Datsun 15 είχε στάνταρ τους προφυλακτήρες, ενώ τα παλαιότερα μοντέλα της εταιρείας τους είχαν ως προαιρετικούς.

Η νέα αυτή εμφάνιση έδωσε έναν αμερικάνικο αέρα στο Datsun 15, σε μικρότερες όμως εξωτερικές διαστάσεις.

Τεχνικά χαρακτηριστικά
----------------------

Μηχανικά το Datsun 15 χρησιμοποιούσε τον ίδιο τετρακύλινδρο κινητήρα βενζίνης με το Datsun 14, κυβισμού 722 cm³, με την διαφορά ότι η αναλογία συμπίεσης πλέον είχε αυξηθεί από το 5,2 στο 5,4 έχοντας ως αποτέλεσμα την οριακή αύξηση της ισχύος του κινητήρα από τους 15 στους 16 ίππους. Τα υπόλοιπα μηχανικά μέρη παρέμειναν κοινά και, ως εκ τούτου, η τελική ταχύτητα του οχήματος παρέμεινε στα 80 χιλιόμετρα την ώρα.

Πηγές
-----

1.
Ο **Χαριμάγια-Μπάσι** (*Harimaya-Bashi*) είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,50. Ανακαλύφθηκε το 1981 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από την ιστορική γέφυρα Χαριμάγια (*μπάσι* = γέφυρα) στην ιαπωνική πόλη Κότσι.

Φυσικά χαρακτηριστικά
---------------------

Η μέση διάμετρος του Χαριμάγια-Μπάσι εκτιμάται σε 28,87 ± 3,8 χιλιόμετρα. Ο φασματικός τύπος του είναι **Xc**, ενώ το γεωμετρικό άλβεδό του είναι 0,134 ± 0,043. Ο Χαριμάγια-Μπάσι περιστρέφεται γύρω από τον εαυτό του μία φορά κάθε 7 ώρες και 14 λεπτά.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα


Αστεροειδείς| 2581 Ράντεγκαστ | 2582 Χαριμάγια-Μπάσι | 2583 Φατυάνοφ |
Ο **Έιστεϊν Όρσετ**, γνωστός και με το καλλιτεχνικό ψευδώνυμο **Euronymous** (*Øystein Aarseth*, 22 Μαρτίου 1968 – 10 Αυγούστου 1993), ήταν Νορβηγός κιθαρίστας του Black Metal.

Ήταν μέλος του συγκροτήματος Mayhem. Ίδρυσε τη δική του δισκογραφική εταιρεία, Deathlike Silence, και έγινε μέλος των Mayhem το 1984, αρχικά με το όνομα «Destructor». Στο συγκρότημα ήταν και οι Γιουρν Στούμπερουντ και Κχιέτιλ Μάνχαϊμ. Ο ίδιος άλλαξε το όνομα σε Euronymous, εμπνευσμένο από την ελληνική μυθολογία από τον δαίμονα του Άδη Ευρύνομο ή από την Σατανική Βίβλο του Αντόν ΛαΒέι, ενώ έλεγε πως σημαίνει «Πρίγκιπας του θανάτου» στα ελληνικά. Όταν ο Περ Ίνγκβε Όλιν (Dead), τραγουδιστής των Mayhem, αυτοκτόνησε ο Euronymous ανακάλυψε το πτώμα και πήρε φωτογραφίες για να το χρησιμοποιήσει σε μελλοντικό εξώφυλλο δίσκου. Πιστεύεται επίσης ότι ο Euronymous κατανάλωσε μέρος από τον εγκέφαλο του Dead και μοίρασε σε συγκεκριμένους ανθρώπους κομμάτια από το κρανίο του ως φυλαχτά.

Θάνατος
-------

Στις 10 Αυγούστου του 1993, ένα γεγονός έκανε το black metal πιο γνωστό στο ευρύ κοινό. Ο Νορβηγός Έιστεϊν 'Euronymous' Όρσετ, κιθαρίστας των Mayhem δολοφονήθηκε απ' τον τότε μπασίστα των Mayhem, Βαργκ Βίκερνες (επίσημο όνομα: Κρίστιαν Λάρσουν Βικέρνες), μοναδικό μέλος του μονομελούς σχήματος, Burzum (από το 1991). Ο Βικέρνες μαχαίρωσε θανάσιμα τον Euronymous με πολλαπλά χτυπήματα. Το πτώμα του Euronymous βρέθηκε έξω από το διαμέρισμα του με 23 πληγές (μαχαιριές), δύο στο κεφάλι, πέντε στο λαιμό και δεκάξι στη πλάτη. Ο Βικέρνες υποστήριξε ότι ο Euronymous του επιτέθηκε πρώτος και πως οι περισσότερες πληγές στο σώμα του θύματος προκλήθηκαν από σπασμένα γυαλιά, τα οποία έπεσαν κατά τη διάρκεια της πάλης, μεταξύ των δύο ανδρών. Επίσης ο Βικέρνες ανέφερε πως ο Euronymous σχεδίαζε να τον απαγάγει, να τον δέσει και να τον βασανίσει μέχρι θανάτου. Το δικαστήριο βρήκε ένοχο τον Βικέρνες για το φόνο του Euronymous, όπως και για τον εμπρησμό τριών εκκλησιών και μια απόπειρα για 4η. Ο Βικέρνες χαμογέλασε καθώς άκουγε την ετυμηγορία του δικαστηρίου, μια εικόνα που μεταφέρθηκε ευρέως από τα μέσα μαζικής ενημέρωσης. Στις 24 Μαΐου 2009 ο Βικέρνες αποφυλακίσθηκε με περιοριστικούς όρους.

Παραπομπές
----------

1. 1 2  *Encyclopaedia Metallum*. 38. Ανακτήθηκε στις 9  Οκτωβρίου 2017.
2. ↑  (Αγγλικά) *Find A Grave*. 68620139. Ανακτήθηκε στις 29  Απριλίου 2019.
3. ↑  *Encyclopaedia Metallum*. 38. Ανακτήθηκε στις 29  Απριλίου 2019.
4. ↑  www.theguardian.com/music/2005/feb/20/popandrock4.
5. ↑  (Αγγλικά) *MusicBrainz*. MetaBrainz Foundation. 92c5d699-7def-496b-896d-d5fe3be93bb9. Ανακτήθηκε στις 18  Αυγούστου 2021.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9905149368866985980006
* **Europeana**: agent/base/65740
* BIBSYS: 3002377
* MusicBrainz: 5d9313c9-3ce4-49d7-8f53-3f9e44812765

 |

 |
Ο **Euromast** είναι πύργος παρατήρησης στο Ρότερνταμ της Ολλανδίας, ο οποίος κατασκευάστηκε κατά το χρονικό διάστημα 1958 - 1960. Σχεδιάστηκε από τον Χουγκ Μάασκαντ (Hugh Maaskant). Κατασκευάστηκε ειδικά για την Floriade (έκθεση ανθοκομίας και κηπουρικής που διεξάγεται ανά δεκαετία στην Ολλανδία) και από το 2010 αναφέρεται ως μνημείο. Πρόκειται για κατασκευή από μπετόν με εσωτερική διάμετρο 9 μ. και πάχος τοιχωμάτων 30 εκ. Για λόγους σταθερότητας "πατά" σε ένα τσιμεντένιο μπλοκ μάζας 1.900.000 kg, ώστε το κέντρο βάρους της όλης κατασκευής να βρίσκεται κάτω από την επιφάνεια του εδάφους. Διαθέτει πλατφόρμα παρατήρησης σε ύψος 96 μ. καθώς και ένα εστιατόριο. Αρχικά, με ύψος 101 μ. ήταν το ψηλότερο κτίσμα στο Ρότερνταμ, "τίτλο" που απώλεσε όταν κατασκευάστηκε το κτίριο "Erasmus MC" με ύψος 113,5 μ. το οποίο ολοκληρώθηκε το 1968. Ανέκτησε τον τίτλο του υψηλότερου κτίσματος το 1970, όταν κατασκευάστηκε ο "διαστημικός πύργος" στην κορυφή του, δίνοντάς του επιπλέον ύψος 85 μ. Το συνολικό ύψος του σήμερα, μετρουμένης και της κεραίας στην κορυφή του, είναι 184,6 μ, ενώ το ύψος της οροφής του είναι στα 104 μ.

Ο Euromast υπάγεται στη Διεθνή Ομοσπονδία Πύργων. Το 2008 και το 2009 ο πύργος φιλοξένησε δράσεις "ακραίων αθλητικών εκδηλώσεων" (extreme sports) που περιλάμβαναν και "μπάντζι τζάμπινγκ".

Άποψη του Ρότερνταμ από τον Euromast. Αριστερά διακρίνεται η γέφυρα του Εράσμου

Παραπομπές
----------

1. ↑  *Dutch register of monuments*.
2. ↑  Skyscraper Center
3. ↑  «Euromast, Rotterdam». Αρχειοθετήθηκε από το πρωτότυπο στις 6 Νοεμβρίου 2012. Ανακτήθηκε στις 20 Νοεμβρίου 2015.
4. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  Euromast στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 235245325
* GND: 4795798-0

 |

 |
Η εταιρία HAT **(Hellenic Aeronautical Technologies - Ελληνικές Αεροναυτικές Τεχνολογίες)** είναι μια μικρού μεγέθους ελληνική αεροναυτική εταιρία με βάση της την Αθήνα. Ο ιδρυτής της είναι ο Αναστάσιος Μακρυκώστας, ένας αεροναυπηγός με προϋπηρεσία στην Ελληνική Αεροπορική Βιομηχανία (ΕΑΒ). Η ΗΑΤ εξειδικεύεται στην κατασκευή αεροσκαφών από συνθετικά υλικά. Το πρώτο της αεροσκάφος το HAT LS2, έκανε την παρθενική του πτήση στις 23 Μαΐου 1997. Το αεροσκάφος αυτό είναι ένα ελαφρό διθέσιο, με κινητήρα 64 ίππων και ταχύτητα 233 χλμ/ώρα, το οποίο έχει σχεδιαστεί για να πωλείται στην μορφή σχεδίων κατασκευής.

Αναφορές
--------

* L.S. Skartsis and G.A. Avramidis, 'Made in Greece', Typorama, Patras, Greece (2003).
* Jane's 'All the World's Aircraft', 2002 edition
Η **Σιρόνα** (*Sirona*) είναι ένας αρκετά μεγάλος και λαμπρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,82. Ανακαλύφθηκε το 1871 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα της θεάς της ιάσεως και των ιαματικών πηγών στην κελτική μυθολογία.

Φυσικά χαρακτηριστικά
---------------------

Η μέση διάμετρος της Σιρόνας είναι 71,7 χλμ. Η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Σιρόνας εκτιμάται σε 2,00 cm/sec², δηλαδή η βαρύτητα εκεί είναι 490 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 37,9 m/sec (136 χιλιόμετρα την ώρα).

Ο φασματικός τύπος της Σιρόνας είναι **S** (λιθώδης). Η μέση θερμοκρασία στην επιφάνειά της εκτιμάται σε 106 βαθμούς Κελσίου κάτω από το μηδέν.

Η Σιρόνα περιστρέφεται γύρω από τον εαυτό της μία φορά κάθε 12 ώρες και 2 λεπτά.

Παραπομπές
----------

1. ↑  *JPL Small-Body Database*. 2000116.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 115 Τάιρα | 116 Σιρόνα | 117 Λόμια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **116 Πτέρυγα Μάχης** (116 ΠΜ) είναι μονάδα της Πολεμικής Αεροπορίας και υπάγεται στο Αρχηγείο Τακτικής Αεροπορίας (ΑΤΑ). Η 116 ΠΜ εδρεύει στην Αεροπορική Βάση Αράξου στον Άραξο.

Ιστορία
-------

Το Α/Δ Αράξου χρησιμοποιήθηκε για πρώτη φορά το 1936, ενώ ο διάδρομος το 1941 μπορούσε να δεχτεί αεροσκάφη. Το 1958, η μετατροπή του Α/Δ σε σύγχρονο, επέτρεψε την υποδοχή αεριωθούμενων Α/Φ. Η 116 Σμηναρχία Μάχης συγκροτήθηκε το 1962. Η μονάδα μετονομάστηκε σε 116 Πτέρυγα Μάχης το 1969.

Έμβλημα
-------

Το έμβλημα της 116 Πτέρυγας Μάχης αποτελείται από γεωμετρικά σχήματα. Στην κορυφή του θυρεού υπάρχει το ρητό *ΠΑΡΑ ΔΥΝΑΜIΝ ΤΟΛΜΗΤΑΙ* (τολμηροί πέραν των δυνάμεών μας).

Διάρθρωση
---------

Η επιχειρησιακή διάρθρωση της 116 Πτέρυγας Μάχης είναι η εξής:

* 116 Πτέρυγα Μάχης (116 ΠΜ), με έδρα τον Άραξο
	+ 335 Μοίρα «Τίγρης»
	+ 336 Μοίρα «Όλυμπος»

Παραπομπές
----------

1. ↑  Εργασιακές σχέσεις και εργασιακή ικανοποίηση στην Πολεμική Αεροπορία: Μελέτη περίπτωσης 116 Πτέρυγα Μάχης Αρχειοθετήθηκε 2017-08-08 στο Wayback Machine. nemertes.lis.upatras.gr, σελ. 30
2. ↑  116 Πτέρυγα Μάχης haf.gr
CIA MOS 6526A
MOS 8520A
Ο **MOS Technology CIA** (*Complex Interface Adapter*) είναι I/O τσιπ της MOS Technology, Inc. που χρησιμοποιήθηκε σε πολλούς υπολογιστές και συσκευές περιφέρειας της Commodore (μεταξύ άλλων Commodore 64 και Amiga). Ο CIA είναι η κατοπινή έκδοση του MOS Technology VIA.

Τεχνικά στοιχεία
----------------

Οι CIA *6526* και *8521* διαθέτουν δυο οκτάμπιτα TTL-ports διπλής φοράς, ένα σειριακό καταχωρητή ολίσθησης, δυο δεκαεξάμπιτες συσκευές χρονομέτρησης (*timer*) και ένα ρολόι πραγματικού χρόνου που μετρά μέχρι και τα δέκατα του δευτερολέπτου και διαθέτει λειτουργία συναγερμού. Ο *8520* αντί για ρολόι πραγματικού χρόνου έχει συσκευή χρονομέτρησης των 24 bit. Εφόσον είναι επιθυμητό, το τσιπ είναι σε θέση να προκαλέσει διακοπή (*interrupt*) σε περίπτωση timer underrun, γεμάτου ή άδειου καταχωρητή ολίσθησης, συναγερμού ή και λήψης εξωτερικού σήματος.

Κάθε δίαυλος δεδομένων (*data bus*) των I/Ο ports μπορεί να ρυθμιστεί ξεχωριστά σε εισαγωγή ή εξαγωγή.

Υπάρχουν τρεις εκδόσεις του CIA: *6526*, *8521* και *8520*. Ο τελευταίος χρησιμοποιήθηκε στους Amiga και στη συσκευή ανάγνωσης/εγγραφής δισκετών VC1581.
Ο **Κέμι (Kemi)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,953. Ανακαλύφθηκε στις 21 Οκτωβρίου 1938 από τον Φινλανδό αστρονόμο Χέικι Αλικόσκι, που παρατηρούσε από το Τούρκου της Φινλανδίας (και, ανεξάρτητα, στις 30 Οκτωβρίου 1938 από τον Γκιόργκι Κούλιν, που παρατηρούσε από τη Βουδαπέστη), και πήρε το όνομά του από την ομώνυμη φινλανδική πόλη.

Εξαιτίας της πολύ μεγάλης εκκεντρότητας της τροχιάς του, ο Κέμι στο περιήλιό του απέχει λιγότερο από τον Ήλιο από ό,τι ο πλανήτης Άρης, ενώ κατά το αφήλιό του προσεγγίζει τα εξωτερικά όρια της Κύριας Ζώνης Αστεροειδών. Εκτός από αυτό, και η μεγάλη κλίση της τροχιάς του ως προς το επίπεδο της εκλειπτικής (28 μοίρες και 44΄) είναι ένα επιπλέον χαρακτηριστικό που προσιδιάζει σε τροχιά κομήτη.

Φυσικά χαρακτηριστικά
---------------------

Ο φασματικός τύπος του Κέμι είναι **C** (ανθρακούχος, κατά SMASSII) ή **BCF** (κατά Tholen). Ο Κέμι περιστρέφεται γύρω από τον εαυτό του μία φορά κάθε 9 ώρες και 12 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1507 Βάασα | 1508 Κέμι | 1509 Εσκλανγκόνα |
Το **Midwest FurFest** (συντόμευση **MFF**) είναι ένα συνέδριο furry, το οποίο λαμβάνει χώρα στο Ρόουζμοντ, του Ιλινόις κάθε Δεκέμβριο. Το MFF είναι μια μη κερδοσκοπική εκπαιδευτική εταιρία του Ιλινόις που υπάρχει κυρίως για το λόγο να γίνεται ένα ετήσιο συνέδριο για τη διευκόλυνση της εκπαίδευσης των τεχνών και της λογοτεχνίας ανθρωπομορφικού στοιχείου. Ένας δευτερεύων σκοπός της εταιρείας είναι να διευκολύνει τη δωρεά κεφαλαίων σε μη κερδοσκοπικά ιδρύματα που το διοικητικό συμβούλιο αποφασίζει αν αξίζουν και τι προάγει την ευημερία των ανθρώπων και/ή των ζώων. Το συνέδριο πραγματοποιήθηκε για πρώτη φορά το 2000 και έχει αναπτυχθεί για να επιστήσει 5,606 συμμετέχοντες το 2015.

Παραπομπές
----------

1. ↑  *MIDWEST FURFEST 2015 - THANK YOU!* Αρχειοθετήθηκε 2017-06-28 στο Wayback Machine. on Midwest FurFest's website. Dated December 9, 2015. Retrieved January 25, 2015.

Εξωτερικοί σύνδεσμοι
--------------------

* Επίσημος ιστότοπος

  

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Furry fandom |
| --- |
|  |
| Συνέδρια | 
* Anthrocon
* Arizona Fur Con
* ConFurence
* Eurofurence
* Furry Weekend Atlanta
* Further Confusion
* Midwest FurFest
* VancouFur
* Zampacon
 |
|  |
| Βιντεοπαιχνίδια | 
* Furcadia
* FurryMUCK
 |
|  |
| Άτομα | 
* Stalking Cat
* Σάμιουελ Κόνγουεϊ
* Φρεντ Πάττεν
* Κάιελ Γκολντ
 |
|  |
| Εκδότες | 
* Sanguine Productions
 |
|  |
| Διάφορα | 
* Fursuit
 |
|  |
| Σχετικές έννοιες | 
* Ανθρωπομορφισμός
* Ανθρωποζωολογία
* Cosplay
* Υβρίδιο ανθρώπου-ζώου
* Otherkin
* Δυσφορία είδους
* Θηριανθρωπία
 |

 |